Kuningas Wapol palasi pelastamaan Drumin.
Ainoa mies, joka Drumin olisi voinut pelastaa,
räjäytti itsensä edessämme.
Tämä valtakunta on minun perintöni. Minun!
Sitä ei riistetä minulta enää koskaan.
Kansansa hylännyt kuningas ei ole valtaistuimen arvoinen.
Söit pirunmarjan. - Kehoni toimii nyt kuin tehdas.
Se sulattaa, muokkaa ja yhdistelee syömiäni asioita -
täysin mieleni mukaisesti.
Olet hirviö. - En ainoa täällä, Dalton.
Näytän sinulle hirviön.
Siinä hän on! Peto, joka oli ennen minulle uskollinen.
Vihdoinkin osoitat minulle ansaitsemaani kunnioitusta.
Et ansaitse kunnioitusta keneltäkään.
Missä sotilaasi ovat?
Parikymmentä lääkäriä ja kaksi tomppelia eivät riitä vallankaappaukseen.
Pelko pois.
Sotilaani eivät kapinoineet.
Heitä piti sulatella.
Aavikon lilja on lumen keskellä kaukana omasta elementistään.
Miss All Sunday.
Selviydyit Little Gardenista,
mutta olet yhä kaukana kotilinnastasi.
Et lakkaa vainoamasta meitä. - Et ole selvittänyt välejäsi kanssamme.
Etkö väsy palvelemaan sosiopaattia?
Kaikissa toimivissa kumppanuuksissa -
molemmat ajavat omaa etuaan.
Toisinaan, kuten nyt,
etumme yhdistyvät.
Kumpihan on oikeassa sinun suhteesi, hän vai minä?
Voit yrittää tappaa minut, mutta ilman taistelua en antaudu.
Se sinussa kiehtookin.
Tiedoksesi, että Mr 0 antoi Wapolille pirunmarjan.
Tarkemmin sanottuna mumsmumsmarjan.
Nyt Wapol tahtoo valtaistuimensa takaisin. - Miksi kerrot tämän?
Tahdon nähdä, voitteko pysäyttää hänet. - Tämä ei ole peliä.
Olkihatut ovat sivullisia koko asiassa.
Älähän nyt, prinsessa.
Hyvän johtajan ja vahvan naisen tavoin yrität suojella muita ja syytät itseäsi.
Tahdon tehdä selväksi, että niin sinun pitääkin.
Kun näet ystäviesi kuolevan,
muista, että Alabastan kansalle käy aivan samoin -
ja se on sinun syytäsi.
Olin unohtaa. Wapolin uusi armeija on fantastinen.
Zoro...
Voi paska.
Usopp ja Zoro!
Tuli ongelmia. - Wapol palasi.
Hän suuntaa linnalle ja on syönyt pirunmarjan.
Se selittää meitä kohti marssivan hirviöarmeijan.
Missä Dalton on? - Hän meni tiedustelemaan eikä palannut.
Hänet on kai tapettu. - Haetaan Luffy.
Dalton käski minun suojella kylää. Usopp menee.
Ei. Minä menen.
Olen nähnyt, mihin pystytte.
Kylä tarvitsee kapteeni Usoppia ja samuraimestaria.
Haen Luffyn. - Ehditkö ajoissa?
Siinä voin auttaa.
Arvasin, että ylös tulee kiire.
Polku on liian pitkä, eikä meillä ole Luffyn voimia.
Tarvitsemme varasuunnitelman.
Oletko testannut tuota? - En. Se valmistui juuri.
Selvä.
Miten se toimii? - Laukaisumekanismi on tässä.
Koukku tarttuu kelalla olevaan vaijeriin ja kiskaisee sinut ylös.
Yksi laukaus ei riitä.
Etsi tukeva jalansija ja ammu uudelleen. - Selvä.
Pidä kiinni. - Miten nopeasti tämä...
Hyvä, prinsessa.
Hyvin tuo menee.
Teet aina vaikutusta. - Yritän vain auttaa.
Oletko oikeasti huolissasi?
Voin jo paljon paremmin. - Relaan, kun nouset sängystä.
Miltä maistuu?
Lisäsin makua nyt kun makuaistisi toimii.
Tosi hyvää. Zeff oli hyvä opettaja.
Opin häneltä kourallisen temppuja, vaikken myöntäisi sitä hänelle.
Pohjimmiltani olen silti itseoppinut.
Kaikki alkoi äidistäni.
Kokkasitteko yhdessä?
Emme yhdessä. Kokkasin hänelle.
Äiti oli tosi sairas, kun olin pieni. Halusin parantaa hänen oloaan.
Ruoalla osoitin rakkauteni.
Alku oli aika heikko.
Väsäsin äidille lounasta sekalaisista keittiötarpeista.
Alkupalaksi ylikypsää banaania.
Pääruoaksi kalanpäitä ja raakaa riisiä.
Vastenmielinen kattaus.
Marssin pitkin käytävää pää ylpeästi pystyssä.
Hoitajan naama vihertyi, kun saavuin huoneeseen.
Äiti reagoi toisin.
Häntä ei olisi arvannut sairaaksi, kun hän näki minut.
Hän säteili kuin aurinko.
Hän kysyi aina:
"Mitä pikku prinssini minulle tänään tuo?"
Hän katsoi lounasrasiaa,
maistoi luomuksiani ja hymyili.
Minusta tuntui, että osasin olla avuksi.
Sitten aloin kehittyä ja ymmärtää makuprofiileja ja -yhdistelmiä.
Samaan aikaan äidin tila huononi.
Ruoan jälkeen halasin häntä niin tiukasti, että henki salpautui.
Sitten koitti päivä, jolloin ruokiani ei tarvittu.
Aina ruokaa laittaessani -
ajattelen äitiä.
Sanji, minä...
Hei, kaverit! Vivi tuli!
...ja siksi siis tulin. Wapol saapuu kintereilläni.
Miten tuollainen rääpäle tänne ylös pääsi?
Koska oli pakko. - Sellainen Vivimme on.
Se kuningasko käy kimppuumme,
ja hänellä on nyt pirunmarjavoimia?
Baroque Works ei tosiaan aio jättää meitä rauhaan.
Selvä. Pieksen Wapolin.
Mennään alas auttamaan muita.
Alas muuten menemmekin, muttemme taistelemaan.
Me painumme taas piiloon.
Aiotko paeta? Mikset taistele noidan taikavoimillasi?
Aiotko panna rytinäksi? Kiva.
Wapol piti tätä maata kauhun vallassa vuosia.
Hän oli paskiainen, ja nyt hän on syönyt pirunmarjankin.
En jää katsomaan, mitä kauhuja se tuo.
Pakkaa tavaramme, Chopper. Menemme salakäytävää pitkin.
Emme voi lähteä. Taistelussa loukkaantuu ihmisiä.
Meidän on autettava heitä. - Niinkö?
Tahdotko auttaa ihmisiä, jotka sanoivat sinua hirviöksi ja ampuivat?
Tahdon. Niinhän lääkärit tekevät.
Kuole jos tahdot, kakara.
Selvä. Haetaan Nami.
Onko hän toipunut?
Se on tämän pikkukaverin ansiota.
Hoito on vielä vähän kesken.
Voin siirtää hänet liikuteltavaan tippaan.
Hyvä. Sitten palaamme alas.
Sopiiko se, Vivi?
Kyllä tämä tästä. Lämmittelen, kun haette Namin.
Mennään, Chopper. - Selvä.
Pidättelemme heitä. Ottakaa välttämätön ja hakeutukaa suojaan.
Tänne päin. Kiireesti nyt.
Vauhtia.
Äkkiä!
Menisinkö minäkin sisälle?
Siis suojelemaan ihmisiä.
Kyllä Little Gardenin sankari hirviöarmeijalle pärjää.
Ongelma ei ole minun.
Minne luulet meneväsi?
Taistelemaan.
Sankarillista. Kyläläiset riemastuvat,
kun raahaudut paikalle haudan partaalta kuolemaan heidän kanssaan.
Milloin ihminen kuolee?
Et saa toistaa noita sanoja.
Käsissäsi on hänen vertaan. Hänen muistoaan et häpäise.
Tämä maa on sairas.
Tiedämme sen molemmat, ja tohtori Hiriluk tiesi myös.
Hän halusi parantaa maamme, ja annoin hänen kuolla.
Kadun sitä syvästi.
Nyt en toista samaa virhettä.
En anna sen tyrannin tappaa enää ketään.
Tämä on viimeinen tilaisuutemme vapautua hänestä.
Jos emme nyt nouse vastarintaan, olemme orjia ikuisesti.
Minä taistelen, maksoi se mitä maksoi,
ja autoitpa minua tai et.
No hitto.
Rasitit itseäsi liikaa.
Lasku tulee perästä.
Pidetään kiirettä. Wapol voi olla jo kylässä.
Mitä siinä on? - Kaikki löytämäni ruoka.
Täällähän se menisi hukkaan. - Onko tuo Namin takki?
On. Muistutit minua siitä, että ulkona on kylmä.
En löytänyt omaani, joten lainaan tätä. - Hän tappaa sinut, jos pilaat sen.
Relaa. Mitä sille tapahtuisi?
Kappas vain.
Alabastan prinsessa Vivi.
Kuka tuo on? - Wapol.
Kuningas Wapol -
ja Peltikunkku-merirosvojen kapteeni.
Olen tullut vaatimaan omaisuuttani.
Olet suututtanut monia vaikutusvaltaisia ihmi...
Mitä hittoa tuo puuhaa?
Venyttelen.
Päättelin puheistasi, että meille tulee tappelu.
Ei kannata haastaa riitaa. Syön tuollaisia luuviuluja aamiaiseksi.
No...
Toivottavasti sinulla on nälkä. - Luffy, odota.
On minun vuoroni. - Sinun vuorosi tehdä mitä?
Olet yhä se pelokas pikkutyttö, jonka kohtasin vuosia sitten.
Ei taistelutahtoa, ei rohkeutta.
Selkärangattomuus koituu nyt kohtaloksesi,
ja samoin käy kaikille tielleni asettuville!
Siitä, prinsessa hyvä,
tunnistaa todellisen kuninkaan.
Sitä typerä isäsi ei koskaan ymmärtänyt.
Kuningas on kuolevainen ja kruunu pelkkä päähine.
Kansasi kärsimys todistaa, ettet tiedä mitään johtajuudesta.
Isäni tietää.
Baroque Works ei murra isääni, etkä sinä murra minua.
Diplomatialle on aikansa.
Nyt on kuitenkin toiminnan aika.
Minä, Nefertari Vivi,
Nefertari Cobran tytär, en ole pelkuri.
No niin.
Jos prinsessa kerran tahtoo toimintaa,
täältä kyllä pesee!
Hieno puhe, Vivi.
Nyt on minun vuoroni.
Olemme näköjään kaksin. - Ette aivan.
Wapol vei armeijamme, mutta se ei tee meistä avuttomia.
Wapol ei ainoastaan vienyt sitä. Hän söi sen ja sylki ulos todellisia...
Hirviöitä.
Kyllä tuo miekalla hoituu.
Suojautukaa! - Ei!
Suojaan!
Hei, rumilus!
Tappava tulitähdenlento.
Se ei kuullut sanaa "tappava".
Nämä eivät lakoa. - Jatkamme, kunnes lakoavat.
Wapol palasi. Siirrämme sinut. - Onko Vivi kunnossa?
On. Viemme sinut hänen luokseen. - Minä vaihdan tipan.
Älä tee mustelmia! - Pojat...
Kumpi meistä on lääkäri? - Lääkäri vai paisti?
Lakkaa änkyröimästä ja anna minun tehdä työni!
Kannattaisi totella.
Voi paska. - Mikä hitto tuo on?
Oli mikä oli, tapetaan se ja etsitään se lääkäri.
Mitä hittoa tämä on?
Baroque Works lähetti tänne hirviökuninkaan.
Nuo ovat hänen kätyreitään.
Emme päästä heitä sinun emmekä muiden kimppuun.
Pysy piilossa äläkä irrota tippaletkua.
Tapellaan kuin hirviöt. - Joo!
Voi hitsi.
Toivottavasti Nami ei huomaa.
Ottaisitko tämän vakavasti?
Yritän tappaa sinua!
Tuosta saat maksaa!
Hangenhalkaisu!
Repikö hän hiuksensa irti? Selvä homma.
Mitä hittoa tämä on?
Afroni staattinen sähkö on tosi vahvaa. - Irrota se!
Se jalkatyöskentelystäsi.
Näitä ei voi pysäyttää!
Etkö ole tuhon herra? - Joo, ja meidät tuhotaan.
Dalton!
Onko hänkin syönyt pirunmarjan? Jaettiinko niitä kaikille?
Katsotaanpa, miltä pirunmarjansyöjä maistuu.
Chopper, auta jos ehdit!
Minulla on omiakin kiireitä. - Ei kauaa, friikki.
Minä olen Tony Tony Chopper. Sain nimeni maailman parhaalta lääkäriltä.
Katoa silmistäni!
Tukin turpasi lopullisesti.
Sanji!
Mitä? - Irti minusta!
Sinähän minuun takerruit.
Irti jalastani! - Pysy paikallasi.
Revit väärää jalkaa, toope!
Tuosta ei ole apua. - Ei sinustakaan.
Yhteispelinne ei toimi lainkaan, toisin kuin meillä.
Voi paska.
No niin.
Potkupitopöytä!
Tuo oli kunnon tiimityötä. - Niin.
Niin!
Kaverit... - Nami.
Mene!
En tiennyt, palaisitko.
Kansa on Drumin valtakunnan sydän. En luovu sen suojelemisesta.
Varo. Alat kuulostaa johtajalta.
Se noita! - Niin.
Katsokaapa, miten taion.
Luffy ja Vivi!
Sanji ja Nami, teiltä jäi matsi väliin. - Onneksi selvisit.
Päihittikö Luffy Wapolin?
Onko tuo takkini?
Onko tuo Chopper?
Kuinka te kehtaatte? Drum on maailmanhallinnon jäsenvaltio.
Kimppuuni käyminen on kansainvälinen rikos!
Piraatit eivät semmoisesta välitä. Aito piraatti tietäisi sen.
Nyt riittää! Räjäytän teidät tuhannen päreiksi -
alkaen tuosta rumasta merirosvolipusta!
Ei!
Luffy.
Ei.
Hän on vielä tyhmempi kuin luulin.
Luopua nyt hengestään -
jonkin turhanpäiväisen rievun vuoksi.
Vähänpä tiedät, suurisuu.
Pääkallolippua ei heiluteta kevyesti.
Se on särkymätön symboli.
Se symboloi tahtoa.
Miten selviydyit suorasta osumasta?
Tätä lippua ei sovi pilkata eikä ampua!
Eikö niin, Chopper? - Niin juuri.
Odottakaa, niin lopetan tuon tyypin.
Jos kanuuna ei tapa sinua, minulla on muitakin aseita.
Tuollaisia piraatit siis ovat.
Luffyn kaltaisia ei ole muita.
Zoro! Emme kestä enää kauaa!
Meidän pitää auttaa.
Minä autan!
Minulta loppuivat ammukset!
Epäonnistuin Loguetownissa. Se ei toistu. Luffy!
Gumigumi...
ilmahyökkäys!
Niin sitä pitää!
Luffy, sinä teit sen.
Tohtori,
valtakunta on pelastettu.
Kaikki reilassa. Me selviämme tästä.
Onnistuimme.
Tämä on olkihatuille peruskauraa.
Oletpa hyvällä tuulella.
Pidä tuo asenne. Hymysi voi hyytyä, kun parsin sinua kasaan.
Onko se ohi?
Ei. Tästä kaikki alkaa.
Irrotetaan kahleenne. Alkakaa hoitaa loukkaantuneita.
Liikettä! - Selvä. Menoksi.
Tämä on kätevämpi reitti.
Oikeastaan olisin halunnut kiivetä.
Olen vuoristopoluilla ketterä kuin vuohipukki.
Usopp ja Zoro! - Kerkesitte paikalle!
Onneksi olette kunnossa. - Päihitimme läjän hirviöitä.
Missä Nami on?
Olet kunnossa! - Täysin.
En ole enää kuoleman kielissä. - Ei kestä kiittää.
Otitko takkini?
Lisää se laskulleni. - Mitä teitte täällä näin kauan?
Hakkasimme kunkkua.
Nuorukainen päihitti Wapolin. - Hitto vie.
Entä Wapolin kätyrit? - Sanji ja Chopper hoitivat heidät.
Se oli helppo nakki.
Kuka Chopper on?
Tuo.
Hirilukin poika.
Kiitos.
Teille kaikille.
Taistelitte puolestamme, ja siksi valtakunta voi syntyä uudelleen.
Laskusi on kuitattu.
Kansa saa johtajan.
Tule esiin, poro. Lähde mukaamme.
Mitä tarkoitat?
Tule merirosvoilemaan kanssamme.
Ryhtyisin mielelläni merirosvoksi, mutta en minä voi.
Mikset voisi? Pelastit henkeni.
Tämä joukko todella tarvitsee lääkäriä.
Siisteistä muodonmuutoksistasi olisi hyötyä taisteluissa.
Lopettakaa!
Olen kiitollinen kiltteydestänne ja kaikesta avustanne,
mutta minä olen poro.
Minulla on sorkat, sarvet ja sininen kuono.
Te olette ihmisiä. En mitenkään voisi liittyä joukkoonne, vaan...
Turpa kiinni ja tule mukaamme!
Houkuttelevaa.
Selvä. Minä tulen.
Nähdään ulkona. Hoidan erään asian.
Tohtorinna.
Minulla on asiaa. - Apulaiseni näyttäytyy vihdoin.
Aiheutit paljon tuhoa.
Saat lähteä metsään etsimään uusia lääketarpeita.
Tohtorinna, minä lähden.
Niin, koska käskin juuri sinun lähteä metsään etsimään...
Siis olkihattujen mukaan.
Ryhdyn aluksen lääkäriksi ja seilaan ympäri maailmaa.
Kiittämätön pikku paska.
Tämäkö on kiitos avustani?
Annoin sinulle kodin ja opetin lääketiedettä.
Olen kiitollinen kaikesta, mutta minun on tavoiteltava unelmiani.
Itkupilli porovauva luulee ryhtyvänsä merirosvoksi.
Et selviytyisi merillä.
Se voi olla tottakin, mutta minussa on myös ihmisyyttä ja haaveita.
En purjehdi yksin vaan ystävieni tuella.
Et voi estää minua.
Lähdet tavoittelemaan hölmöjä haaveitasi ihan kuin se vanha puoskari.
Sinun käy samoin kuin hänen.
Tule takaisin!
Nyt minä! - Mikä tässä kestää?
Ei ole helppoa lähteä kotoa ensi kertaa.
Mikä tuo on?
Kiivetkää kyytiin. Menemme alas vuorta ja merille.
Vielä yksi hahmo!
Varaan takapenkin!
Luffy!
Tervetuloa, tohtori.
Eka merirosvolaivani.
No niin, lähdetään jo matkaan! Menoksi!
Tiedän, miltä kodin jättäminen tuntuu.
Sinun ei tarvitse jännittää.
Olet nyt olkihattu.
Going Merry on uusi kotisi,
ja me puolustamme sinua aina.
Voi paska! Unohdin repun ja lääketarpeet.
Tätäkö tarkoitat?
Se oli reessä. - Mutta enhän minä...
Tohtorinna arvasi aikeesi.
Mitä nuo ovat?
Se on salaisuus.
Löysit sen, mitä tarvitsen.
Tämä oli asevarastossa.
Mihin tätä tarvitaan? - En pidä haikeista jäähyväisistä.
Hirilukilla oli omaperäinen visio tämän maan parantamisesta.
Hän sai keksintönsä toimimaan muttei ehtinyt käyttää sitä.
Nosta piippu.
Mitä tämä on, tohtori? - Katso vain.
Katsotaan, oliko hän oikeassa.
Hurjan kaunista.
Lunta, joka näyttää...
Kirsikankukilta.
Sytytä valot.
Kun toivo on menetetty, pelko anastaa sen paikan.
Kansan toivo on palautettava.
Voimallinen tunne,
joka ryövärin oli vallannut hänen katsellessaan kirsikankukkia,
oli parantanut hänet.
Mikään ei ole mahdotonta.
Emme kuuna päivänä luovuta.
Mene sitten, hölmö poika.
Jos lumen keskelle voi luoda kirsikankukkia,
ehkä porokin voi olla merirosvo.
Hölmöt pystyvät ihmeisiin.
Hölmöthän tämän paikan pelastivat, enkä tarkoita vain Hirilukia.
Monkey D. Luffy.
Hän on erityinen nuorukainen.
Ehkä hän tosiaan löytää One Piecen.
Hän muistuttaa jossain määrin Gol D. Rogeria.
Sanoitko "Gol D."?
Tarkoitat Gold Rogeria.
Sillä nimelläkö hänet nykyään tunnetaan?
Poromme lyöttäytyi yhteen todella kiinnostavan hahmon kanssa.
D: n perintö siis elää vielä.
Kippis.
No niin, kaverit.
Toivotetaan lämpimästi tervetulleeksi uusi lääkärimme -
Tony Tony Chopper!
Chopper!
Chopper, katso tätä.
Vieläkö tappamaani dinoa on jäljellä? - Et tappanut sellaista.
Tämä on hauskinta ikinä.
Saanko leikkiä veitsellä?
Onko tämä sinulle liikaa? Luulin sinun tottuneen meihin.
Minä vain...
Otatko oluen? - Kaakaota.
Tätä tulee ikävä. - Ikäväkö? Minne olet lähdössä?
Kun saavumme Alabastaan, tiemme eroavat.
Jätätte minut sinne ja jatkatte kohti One Pieceä.
Niin. Aiomme löytää One Piecen,
mutta vasta kun Baroque Works on päihitetty -
ja valtakuntasi pelastettu.
Auttaisitteko tosiaan? - Luulitko, että jättäisimme sinut?
Kuten sanoin, luulin sinun tottuneen meihin.
Sinäkin olet yksi meistä.
Ja ystävät auttavat toisiaan.
Senkin hölmö.
Miksi edes epäilin?
Olen kiitollinen teille.
Jos aiotte auttaa, kerron erään asian.
Tämän tiedon vuoksi soluttauduin järjestöön ja Igaram antoi henkensä.
Noinko puhut esimiehellesi? - Pyydän anteeksi, Mr 0.
Merivoimat seuraavat liikkeitämme.
Lähetin Epäonnekkaat siivoamaan sotkun.
Olkihattupiraatit vievät prinsessa Vivin...
Vivi. Alabastan kadonnut prinsessa.
Toinen noista äänistä kuuluu olkihattupiraatille.
Toinen puhuja on... - Mr 0, Baroque Worksin johtaja.
Paljastimme järjestön suurimman salaisuuden:
Mr 0: n henkilöllisyyden.
Mr 0 pääsee käsiksi salaisiin tietoihin. Hänellä on yhteyksiä.
Garp ei halua paljastaa henkilöllisyyttä ennen kuin voi todistaa asian.
Syytös horjuttaisi merivoimia järjestönä.
Jos haastamme Baroque Worksin, teidän on tunnettava vastustajamme.
Baroque Works, olkihatut...
Kaikki viittaa Alabastaan.
Sinne menemme.
Mr 11 ja Miss Thursday vahvistivat nauhoitteen tuhoamisen.
Hyvä. Onko Mr Princen henkilöllisyys selvinnyt?
Ei vielä, mutta löydämme hänet.
Entä hyvä kuningas Wapol? - Hän on poissa pelistä.
Hän epäonnistui anteliaasta lahjastasi huolimatta.
Saimme jo tarvitsemamme.
Hänen valtakuntansa varoilla edistämme asiaamme merkittävästi.
Siis sinun asiaasi.
ETSINTÄKUULUTUS - SIR CROCODILE
PALKKIO PERUTTU
Älähän nyt.
Se, mikä hyödyttää minua, hyödyttää sinuakin.
Ja meitä kaikkia.
Kutsuin upseeriagentit koolle Alabastaan. He lienevät tehokkaampia.
Alan väsyä siivoamaan alempien agenttien sotkuja.
Olet huvittava, Nico Robin.
ETSINTÄKUULUTUS - NICO ROBIN
Olen kieltänyt käyttämästä sitä nimeä.
Rauhoitu. Pian korjaamme työmme hedelmät.
Käynnistämme operaatio Utopian.
Alabasta kaatuu -
ja minä pääsen askelta lähemmäs -
One Piecen käsiini saamista.
Tekstitys: Anne Aho